એન્જિનિયરિંગમાં એડમિશન લેવા માટે ૩૯,૦૦૦ વિદ્યાર્થીઓએ એડમિશન કમિટી ફોર પ્રોફેશનલ કોર્સ (ACPC) માં અપ્લાય કર્યું જેમાંથી ૧૦,૦૦૦ વિદ્યાર્થીઓએ પ્રક્રિયા આગળ ન વધારી. એજયુકેશન એકસપર્ટના મતે, આ ૧૦,૦૦૦ વિદ્યાર્થીઓમાંથી આશરે ૧૦૦૦ વિદ્યાર્થીઓએ NIT અને IIT એડમિશન લીધું હશે. બાકીના વિદ્યાર્થીઓએ રાજયની બહાર આવેલી ઈન્સ્ટીટ્યૂટ્સમાં એડમિશન લીધું હશે અથવા BSc માં લીધું હશે. સ્પષ્ટ બાબત છે કે, કરિયર અને પ્લેસમેન્ટનો સવાલ હોય ત્યારે કોઈપણ વિદ્યાર્થી પ્રતિષ્ઠિત એન્જિનિયરિંગ કોલેજમાં જ એડમિશન લેવા માગે છે. એટલે જ ગુણવત્તાસભર શિક્ષણ આપતી એન્જિનિયરિંગ કોલેજોમાં સીટો ભરાઈ ગઈ છે.